9.0 การจัดการ

9.1 ผู้บริหารแผน

  ภายหลังจากวันที่ศาลมีคำสั่งเห็นชอบด้วยกับแผนฟื้นฟูกิจการและแต่งตั้งให้บริษัทฯเป็นผู้บริหารแผนฟื้นฟูกิจการเมื่อวันที่
  9 กุมภาพันธ์ 2544 นั้น บรรดาสิทธิและหน้าที่ของผู้ทำแผนจึงตกเป็นของผู้บริหารแผน

แผนฟื้นฟูกิจการได้กำหนดกรณีที่ผู้บริหารแผนจะพ้นจากตำแหน่ง เมื่อ

  1. บริษัทฯในฐานะผู้บริหารแผนได้เลิกกิจการ

  2. ศาลอนุญาตให้บริษัทฯลาออกจากการเป็นผู้บริหารแผน

  3. ศาลมีคำสั่งหรือตัดสินว่าบริษัทฯไร้ความสามารถ หรือ เสมือนไร้ความสามารถ

  4.
  ศาลมีคำสั่งให้ผู้บริหารแผนของบริษัทฯพ้นจากตำแหน่งในกรณีที่ผู้บริหารแผนไม่ดำเนินการตามแผนหรือปฎิบัติหน้าที่โดยทุจริตหรือก่อให้เกิดความเสียหายแก่เจ้าหนี้ของบริษัทฯ
  หรือขาดคุณสมบัติของผู้บริหารแผน หรือมีเหตุอื่นที่ไม่สมควรเป็นผู้บริหารแผนต่อไป หรือ

  5. สิ้นสุดระยะเวลาตามแผนฟื้นฟูกิจการ

9.2 โครงสร้างการจัดการ พิจารณาจากผังองค์กร ตามเอกสารแนบ 1

  โครงสร้างการจัดการของบริษัทฯ ซึ่งเป็นผู้บริหารแผนประกอบด้วยคณะกรรมการ 3 ชุด ได้แก่
  คณะกรรมการบริษัทฯ คณะกรรมการบริหาร และคณะกรรมการตรวจสอบ
  โดยมีโครงสร้างการจัดการ ดังนี้

  (รายละเอียดเกี่ยวกับผู้บริหารและผู้มีอำนาจควบคุมของบริษัทฯ
  รวมทั้งรายละเอียดเกี่ยวกับกรรมการของบริษัทฯย่อยปรากฎตามเอกสารแนบ 2)

  1) คณะกรรมการบริษัทฯ ณ วันที่ 13 มีนาคม 2551

+---------+-----------------------------+-----------------------------+
| เลขที่    | ชื่อ – สกุล                    | ตำแหน่ง                      |
+=========+=============================+=============================+
| 1       | นายวิสิทธิ์ น้อยพันธุ์              | ประธานกรรมการและกรรมการอิสระ |
+---------+-----------------------------+-----------------------------+
| 2       | นายประชัย เลี่ยวไพรัตน์          | กรรมการ                     |
+---------+-----------------------------+-----------------------------+
| 3       | นายประทีป เลี่ยวไพรัตน์          | กรรมการ                     |
+---------+-----------------------------+-----------------------------+
| 4       | นายชัยณรงค์ แต้ไพสิฐพงษ์         | กรรมการ                     |
+---------+-----------------------------+-----------------------------+
| 5       | ดร.ประมวล เลี่ยวไพรัตน์         | กรรมการ                     |
+---------+-----------------------------+-----------------------------+
| 6       | ดร.นราศรี ไววนิชกุล            | ก                           |
|         |                             | รรมการอิสระและกรรมการตรวจสอบ |
+---------+-----------------------------+-----------------------------+
| 7       | นางบุญศรี เลี่ยวไพรัตน์           | กรรมการ                     |
+---------+-----------------------------+-----------------------------+
| 8       | นางสาวสุจิตรา เตชะนาวากุล      | กรรมการ                     |
+---------+-----------------------------+-----------------------------+
| 9       | ดร.ชวิน เอี่ยมโสภณา            | กรรมการ                     |
+---------+-----------------------------+-----------------------------+
| 10      | นายกิตติ วงศ์จริงตรง            | กรรมการ                     |
+---------+-----------------------------+-----------------------------+
| 11      | นายประหยัด เลี่ยวไพรัตน์         | กรรมการ                     |
+---------+-----------------------------+-----------------------------+
| 12      | นางอรพิน เลี่ยวไพรัตน์           | กรรมการ                     |
+---------+-----------------------------+-----------------------------+
| 13      | นายมนัส สุขสมาน               | ก                           |
|         |                             | รรมการอิสระและกรรมการตรวจสอบ |
+---------+-----------------------------+-----------------------------+
| 14      | พลตำรวจเอกชาญชิต เพียรเลิศ     | ก                           |
|         |                             | รรมการอิสระและกรรมการตรวจสอบ |
+---------+-----------------------------+-----------------------------+
| 15      | นายพิเศษ เอี่ยมสกุลรัตน์*         | กรรมการ                     |
+---------+-----------------------------+-----------------------------+

  หมายเหตุ : * ได้ดำรงตำแหน่งกรรมการบริษัทฯ (แทนนายกมล เอี่ยมสกุลรัตน์
  ซึ่งลาออกจากการเป็นกรรมการบริษัทฯ เมื่อวันที่ 1 มีนาคม 2551)
  ซึ่งเป็นไปตามคำสั่งศาลล้มละลายกลางเมื่อวันที่ 10 มีนาคม 2551
  โดยบริษัทฯได้จดทะเบียนแก้ไขเปลี่ยนแปลงกรรมการบริษัทฯกับกระทรวงพาณิชย์เมื่อวันที่ 13
  มีนาคม 2551

ทั้งนี้ โดยมี นายนิติสิทธิ์ จงพิทักษ์รัตน์ ทำหน้าที่เลขานุการคณะกรรมการบริษัทฯ

ขอบเขตอำนาจและหน้าที่ของคณะกรรมการบริษัทฯ

  1. ปฏิบัติหน้าที่โดยใช้ ความรู้ ความสามารถ
  และประสบการณ์ให้เป็นไปตามกฎหมายวัตถุประสงค์และข้อบังคับด้วยความระมัดระวังเพื่อรักษาผลประโยชน์ของบริษัทฯ
  และรับผิดชอบต่อผู้ถือหุ้น

  2. พิจารณานโยบาย วิสัยทัศน์ แผนงาน
  และกลยุทธ์ที่สำคัญเกี่ยวกับทิศทางและนโยบายของบริษัทฯ รวมทั้งจรรยาบรรณในการดำเนินธุรกิจ
  และกำกับดูแลให้มีการปฏิบัติตามแผนงานที่กำหนดไว้อย่างมีประสิทธิภาพ

  3. ติดตามผลการดำเนินงานของบริษัทฯและความคืบหน้าที่สำคัญด้านต่างๆ

  4. กำหนดเงินปันผลระหว่างกาลให้แก่ผู้ถือหุ้น

  5. จัดให้มีระบบบัญชี การรายงานทางการเงินและการสอบบัญชีที่ถูกต้อง โปร่งใส ทันต่อเวลา
  และเป็นไปตามหลักการบัญชีที่รับรองโดยทั่วไป

  6. ดูแลระบบการควบคุมภายในและกำกับการตรวจสอบภายในและการตรวจสอบภายนอก
  ให้ทำหน้าที่อย่างมีประสิทธิผล รวมทั้งดูแลให้มีการบริหารความเสี่ยงที่เหมาะสม

  7. จัดให้มีการกำกับดูแลกิจการที่ดีและดูแลผลประโยชน์ของผู้ถือหุ้นทุกกลุ่มอย่างเป็นธรรม
  รวมถึงดูแลในเรื่องการสื่อสารกับผู้มีส่วนได้ส่วนเสียของบริษัทฯและสาธารณชนอย่างเหมาะสม

  8.
  ดูแลและแก้ไขปัญหาความขัดแย้งทางผลประโยชน์รวมถึงรายการที่เกี่ยวโยงกันที่อาจเกิดขึ้นให้เป็น
  ไปตามกฎระเบียบที่เกี่ยวข้อง

  2) คณะกรรมการบริหาร ณ วันที่ 31 ธันวาคม 2550

  ---------- ---------------------------- -------------------------------
  เลขที่       ชื่อ – สกุล                     ตำแหน่ง

  1          นายประชัย เลี่ยวไพรัตน์           ประธานกรรมการบริหาร

  2          นายประทีป เลี่ยวไพรัตน์           กรรมการบริหาร

  3          ดร.ประมวล เลี่ยวไพรัตน์          กรรมการบริหาร

  4          นายประหยัด เลี่ยวไพรัตน์          กรรมการบริหาร

  5          นางอรพิน เลี่ยวไพรัตน์            กรรมการบริหาร

  6          นางบุญศรี เลี่ยวไพรัตน์            กรรมการบริหาร

  7          นายกิตติ วงศ์จริงตรง             กรรมการบริหาร

  8          นางสาวสุจิตรา เตชะนาวากุล       กรรมการบริหาร

  9          ดร.ชวิน เอี่ยมโสภณา             กรรมการบริหาร

  10         นายชัยณรงค์ แต้ไพสิฐพงษ์          กรรมการบริหาร
  ---------- ---------------------------- -------------------------------

  ผู้บริหารแผนฯได้มอบอำนาจให้กรรมการผู้มีอำนาจลงนามแทนบริษัทฯ 10 ท่านข้างต้น
  เป็นผู้มีอำนาจลงนามแทนบริษัทฯ โดยกรรมการ 2 ใน 10 ท่านนี้ ลงลายมือชื่อร่วมกัน
  พร้อมประทับตราสำคัญของบริษัทฯ

ขอบเขตอำนาจและหน้าที่ของคณะกรรมการบริหาร

  1. บริหารและกำหนดกลยุทธ์การดำเนินธุรกิจให้เป็นไปตามนโยบายคณะกรรมการบริษัทฯ

  2. ติดตามผลการดำเนินงานของฝ่ายต่างๆ

  3. พิจารณาคัดเลือกและแต่งตั้งผู้บริหารระดับสูง

  4. แต่งตั้งและถอดถอนพนักงาน ตลอดจนกำหนดจ่ายเงินบำเหน็จรางวัลแก่พนักงาน

  5. ดำเนินกิจการที่เกี่ยวข้องกับการบริหารงานทั่วไปของบริษัทฯ

  3) คณะกรรมการตรวจสอบ ณ วันที่ 31 ธันวาคม 2550

+---------+----------------------------+-------------------------------+
| เลขที่    | ชื่อ – สกุล                   | ตำแหน่ง                        |
+---------+----------------------------+-------------------------------+
| 1       | ดร.นราศรี ไววนิชกุล           | ประธานกรรมการตรวจสอบ          |
+---------+----------------------------+-------------------------------+
| 2       | นายมนัส สุขสมาน              | กรรมการตรวจสอบ                |
+---------+----------------------------+-------------------------------+
| 3       | พลตำรวจเอกชาญชิต เพียรเลิศ    | กรรมการตรวจสอบ                |
+---------+----------------------------+-------------------------------+

ขอบเขตอำนาจและหน้าที่ของคณะกรรมการตรวจสอบ

  1. ดูแลรายงานทางการเงินของบริษัทฯให้ตรงต่อความเป็นจริง ครบถ้วน เพียงพอ
  และเชื่อถือได้

  2. ดูแลให้บริษัทฯ
  มีระบบการควบคุมภายในและการตรวจสอบภายในที่เหมาะสมและมีประสิทธิภาพ

  3. พิจารณาคัดเลือกและเสนอแต่งตั้งผู้สอบบัญชีของบริษัทฯ

  4. สอบทานให้บริษัทฯปฏิบัติตามกฎหมายว่าด้วยหลักทรัพย์และตลาดหลักทรัพย์
  ข้อกำหนดของตลาดตลาดหลักทรัพย์ หรือกฎหมายที่เกี่ยวข้องกับธุรกิจของบริษัทฯ

  5. พิจารณาการเปิดเผยข้อมูลของบริษัทฯในกรณีที่เกิดรายการที่เกี่ยวโยงกัน
  หรือรายการที่อาจมีความขัดแย้งทางผลประโยชน์ให้มีความถูกต้องครบถ้วน

  6. จัดทำรายงานการกำกับดูแลกิจการของคณะกรรมการตรวจสอบ
  โดยเปิดเผยไว้ในรายงานประจำปีของบริษัทฯ
  ซึ่งรายงานดังกล่าวต้องลงนามโดยประธานคณะกรรมการตรวจสอบ

  7. ปฏิบัติหน้าที่อื่นใด ที่กำหนดในข้อบังคับของบริษัทฯ

  8. ปฏิบัติการอื่นใดตามที่คณะกรรมการของบริษัทฯมอบหมาย

  4) รายชื่อผู้บริหารของบริษัทฯ ณ วันที่ 31 ธันวาคม 2550

  ------- ------------------------ -----------------------------------------
  เลขที่    ชื่อ – สกุล                 ตำแหน่ง

  1       นายประชัย เลี่ยวไพรัตน์       ประธานเจ้าหน้าที่บริหาร

  2       นายประทีป เลี่ยวไพรัตน์       กรรมการผู้จัดการใหญ่ สาย LDPE

  3       ดร.ประมวล เลี่ยวไพรัตน์      กรรมการผู้จัดการใหญ่ สาย LDPE

  4       นายประหยัด เลี่ยวไพรัตน์      กรรมการผู้จัดการใหญ่

  5       นางอรพิน เลี่ยวไพรัตน์        กรรมการรองผู้จัดการใหญ่อาวุโส

  6       นายประเสริฐ อิทธิเมฆินทร์     รองผู้จัดการใหญ่อาวุโสสายบัญชีและการเงิน

  7       นางสาวจุฬารัตน์ ด่านวัฒนชัย    รองผู้จัดการใหญ่สายบัญชีและการเงิน

  8       นายอนุกูล ปิยะปกรณ์          ผู้ช่วยรองผู้จัดการใหญ่ฝ่ายบัญชี

  9       นายพงศ์ศักดิ์ เหยี่ยงสกุล       ผู้ช่วยรองผู้จัดการใหญ่ฝ่ายการเงิน-ปฏิบัติการการเงิน
  ------- ------------------------ -----------------------------------------

  อำนาจและหน้าที่ของประธานเจ้าหน้าที่บริหาร มีดังนี้

  1.
  บริหารงานของบริษัทฯให้เป็นไปตามข้อบังคับบริษัทฯและตามที่คณะกรรมการบริษัทฯในฐานะผู้บริหารแผนมอบหมาย
  โดยบริหารตามแผนงานที่ได้รับอนุมัติจากคณะกรรมการบริษัทฯ ด้วยความระมัดระวัง
  รักษาผลประโยชน์ของบริษัทฯและผู้ถือหุ้นอย่างดีที่สุด

  2. ดำเนินกิจการและบริหารงานประจำวันทั่วไปให้บรรลุล่วงอย่างมีประสิทธิภาพและประสิทธิผล

  3. บรรจุ แต่งตั้ง ถอดถอน โยกย้าย ลงโทษทางวินัยพนักงานและลูกจ้างตามระเบียบบริษัทฯ

  4. รายงานความก้าวหน้าตามแผนงานและงบประมาณที่ได้รับอนุมัติจากคณะกรรมการบริษัทฯ

9.3 การสรรหากรรมการและผู้บริหาร

คณะกรรมการบริษัทฯ ณ วันที่ 9 กุมภาพันธ์ 2544 ซึ่งเป็นวันที่ศาลมีคำสั่งแต่งตั้งให้บริษัทฯ
เป็นผู้บริหารแผนฟื้นฟูกิจการของบริษัทฯเป็นผู้ดำเนินการแต่งตั้งกรรมการและผู้บริหารของบริษัทฯตลอดระยะการฟื้นฟูกิจการ
โดยการแต่งตั้งกรรมการจะพิจารณาจากความรู้ความสามารถ ทักษะ ประสบการณ์ ความซื่อสัตย์
ปฏิบัติหน้าที่กรรมการด้วยความระมัดระวัง สามารถเข้าร่วมประชุมกรรมการอย่างสม่ำเสมอ
มีประวัติการทำงานและจริยธรรมที่ดีงาม
โดยพิจารณาให้องค์ประกอบของคณะกรรมการมีความสมบูรณ์และเป็นประโยชน์สูงสุดต่อบริษัทฯ
ทั้งนี้ภายใต้กระบวนการฟื้นฟูกิจการ
การแต่งตั้งกรรมการบริษัทฯจะต้องได้รับความเห็นชอบจากศาลล้มละลายกลาง

  ส่วนการสรรหาผู้บริหารจะพิจารณาจากความรู้ ความสามารถ
  ประสบการณ์ในธุรกิจที่เกี่ยวข้องและประวัติการทำงาน
  โดยดำเนินการคัดเลือกตามระเบียบเกี่ยวกับการบริหารทรัพยากรบุคคล

ในส่วนของการคัดเลือกกรรมการอิสระ บริษัทฯมีหลักเกณฑ์ในการพิจารณาคัดเลือก ดังนี้

  1. หลักเกณฑ์ตามที่กำหนดโดยสำนักงานคณะกรรมการกำกับหลักทรัพย์และตลาดหลักทรัพย์
  และตามกฎระเบียบของตลาดหลักทรัพย์แห่งประเทศไทย ดังนี้

  1.1 ถือหุ้นไม่เกินร้อยละ 0.5 ของจำนวนหุ้นที่มีสิทธิออกเสียงทั้งหมดในบริษัทฯ บริษัทในเครือ
  บริษัทร่วม หรือบุคคลที่อาจมีความขัดแย้ง (นับรวมบุคคลที่เกี่ยวข้องตามมาตรา 258
  ตามกฏหมายว่าด้วยหลักทรัพย์และตลาดหลักทรัพย์)

  1.2 ไม่มีส่วนร่วมในการบริหารงาน รวมทั้งไม่เป็นลูกจ้าง พนักงาน
  ที่ปรึกษาที่ได้รับเงินเดือนประจำ หรือผู้ที่มีอำนาจควบคุมของบริษัทฯ บริษัทในเครือ บริษัทร่วม
  หรือบุคคลที่อาจมีความขัดแย้ง

  1.3 ไม่มีความสัมพันธ์ทางธุรกิจ รวมทั้งไม่มีผลประโยชน์หรือส่วนได้ส่วนเสีย
  ไม่ว่าทางตรงหรือทางอ้อมทั้งในด้านการเงินและการบริหารของบริษัทฯ บริษัทในเครือ บริษัทร่วม
  หรือบุคคลที่อาจมีความขัดแย้งในลักษณะที่จะทำให้ขาดความเป็นอิสระ

  1.4 ไม่เป็นญาติสนิทหรือมีความสัมพันธ์อื่นที่อาจทำให้ขาดความเป็นอิสระกับผู้บริหารของบริษัทฯ
  ผู้ถือหุ้นรายใหญ่ บริษัทในเครือ บริษัทร่วมหรือบุคคลที่อาจอาจมีความขัดแย้ง
  และไม่ได้รับการแต่งตั้งให้เป็นตัวแทนเพื่อรักษาผลประโยชน์ของกรรมการหรือผู้ถือหุ้นรายใหญ่

  1.5 สามารถเข้าร่วมประชุมคณะกรรมการของบริษัทฯได้อย่างสม่ำเสมอ
  เพื่อติดตามผลการดำเนิน งานและเสนอความเห็นเพื่อการตัดสินใจในกิจกรรมต่างๆของบริษัทฯ

  2. มีความรู้ ความสามารถ และประสบการณ์ที่เป็นประโยชน์กับธุรกิจของบริษัทฯ
  เช่นความรู้ด้านวิศวกรรม ด้านบัญชีและการเงิน เป็นต้น

  3. มีคุณสมบัติในเรื่องประวัติและชื่อเสียงที่ผ่านมาในทางที่ดี
  ไม่เคยมีพฤติกรรมที่แสดงถึงการประพฤติผิดต่อหน้าที่ที่ต้องปฏิบัติด้วยความระมัดระวัง (Duties
  of care) และซื่อสัตย์สุจริต (Duties of loyalty) เพื่อประโยชน์ที่ดีที่สุดของผู้ถือหุ้น
  ผู้มีส่วนได้เสียที่เกี่ยวข้องทุกฝ่าย และของกิจการที่ตนเป็นหรือเคยเป็นผู้บริหาร

9.4 ค่าตอบแทนของกรรมการและผู้บริหาร

1. ค่าตอบแทนที่เป็นตัวเงิน

  1.1 ค่าตอบแทนกรรมการของบริษัทฯ

  ในปี 2550 ค่าตอบแทนของกรรมการบริษัทฯจำนวน 15 ท่าน
  ที่ได้รับในรูปของเบี้ยประชุมและโบนัสเป็นจำนวนรวมทั้งสิ้น 16,661,700 บาท
  เทียบกับเบี้ยประชุมและโบนัสของกรรมการบริษัทฯจำนวน 15 ท่าน
  ที่ได้รับในรูปของเบี้ยประชุมและโบนัสเป็นจำนวนรวมทั้งสิ้น 15,147,000 บาท ในปี 2549
  ที่ผ่านมา โดยมีรายละเอียดค่าตอบแทนและโบนัสในปี 2550 ดังนี้

  หน่วย:บาท

+-----+----------------------+-----------------+----------+----------+
| เ   | ชื่อ – สกุล             | ตำแหน่ง          | เบี้ยประชุม | โบนัส     |
| ลขที่ |                      |                 |          |          |
+=====+======================+=================+==========+==========+
| 1   | นายวิสิทธิ์ น้อยพันธุ์       | ประธานกรรมการ * | 987,360  | 123,420  |
+-----+----------------------+-----------------+----------+----------+
| 2   | นายประชัย เลี่ยวไพรัตน์   | กรรมการ         | 987,360  | 123,420  |
+-----+----------------------+-----------------+----------+----------+
| 3   | นายกมล เอี่ยมสกุลรัตน์ ** | กรรมการ         | 987,360  | 123,420  |
+-----+----------------------+-----------------+----------+----------+
| 4   | นายประทีป เลี่ยวไพรัตน์   | กรรมการ         | 987,360  | 123,420  |
+-----+----------------------+-----------------+----------+----------+
| 5   | นายชัยณรงค์ แต้ไพสิฐพงษ์  | กรรมการ         | 987,360  | 123,420  |
+-----+----------------------+-----------------+----------+----------+
| 6   | ดร.ประมวล เลี่ยวไพรัตน์  | กรรมการ         | 987,360  | 123,420  |
+-----+----------------------+-----------------+----------+----------+
| 7   | ดร.นราศรี ไววนิชกุล     | กรรมการ *       | 987,360  | 123,420  |
+-----+----------------------+-----------------+----------+----------+
| 8   | นางบุญศรี เลี่ยวไพรัตน์    | กรรมการ         | 987,360  | 123,420  |
+-----+----------------------+-----------------+----------+----------+
| 9   | นางสาวสุจิตรา          | กรรมการ         | 987,360  | 123,420  |
|     | เตชะนาวากุล           |                 |          |          |
+-----+----------------------+-----------------+----------+----------+
| 10  | ดร.ชวิน เอี่ยมโสภณา     | กรรมการ         | 987,360  | 123,420  |
+-----+----------------------+-----------------+----------+----------+
| 11  | นายกิตติ วงศ์จริงตรง     | กรรมการ         | 987,360  | 123,420  |
+-----+----------------------+-----------------+----------+----------+
| 12  | นายประหยัด เลี่ยวไพรัตน์  | กรรมการ         | 987,360  | 123,420  |
+-----+----------------------+-----------------+----------+----------+
| 13  | นางอรพิน เลี่ยวไพรัตน์    | กรรมการ         | 987,360  | 123,420  |
+-----+----------------------+-----------------+----------+----------+
| 14  | นายมนัส สุขสมาน        | กรรมการ *       | 987,360  | 123,420  |
+-----+----------------------+-----------------+----------+----------+
| 15  | พลตำรวจเอกชาญชิต      | กรรมการ *       | 987,360  | 123,420  |
|     | เพียรเลิศ              |                 |          |          |
+-----+----------------------+-----------------+----------+----------+
|     | รวม                  |                 | 14       | 1        |
|     |                      |                 | ,810,400 | ,851,300 |
+-----+----------------------+-----------------+----------+----------+

หมายเหตุ : * กรรมการอิสระ

** ได้ลาออกจากการเป็นกรรมการบริษัทฯเมื่อวันที่ 1 มีนาคม 2551

1.2 ค่าตอบแทนผู้บริหารของบริษัทฯ

  ค่าตอบแทนผู้บริหารของบริษัทฯจำนวนรวม 5 ท่านที่ได้รับในรูปของเงินเดือนและโบนัสในปี 2550
  เป็นจำนวนรวมทั้งสิ้น 159,994,800 บาท เทียบกับจำนวนค่าตอบแทนผู้บริหารจำนวน 5 ท่าน
  เป็นจำนวนรวมทั้งสิ้น 145,458,000 บาท ในปี 2549 ที่ผ่านมา

  ทั้งนี้ผู้บริหารแผนได้รับผลตอบแทนตามที่ดำรงตำแหน่งเป็นผู้บริหารของบริษัทฯ
  โดยไม่ได้รับค่าตอบแทนเพิ่มจากการเป็นผู้บริหารแผนแต่อย่างใด

2. ค่าตอบแทนอื่น

บริษัทฯจัดให้มีรถประจำตำแหน่งแก่ผู้บริหาร เพื่อใช้ในการปฏิบัติงานของบริษัทฯ

การถือหุ้นในบริษัทของกรรมการและผู้บริหาร

+-----------------------+---------------+---------------+-------------+
| ราย                   | จำนวนหุ้นที่ถือ    | จำนวนหุ้นที่ถือ    | เปลี่ยนแปลง   |
| ชื่อคณะกรรมการและผู้บริหาร |               |               |             |
|                       |   ณ วันที่ 15    | ณ วันที่ 15      | เ           |
|                       |               |               | พิ่มขึ้น/(ลดลง) |
|                       | มกราคม 2550   | มกราคม 2551   |             |
|                       |               |               | ระหว่างปี     |
|                       |               |               | 2550        |
+-----------------------+---------------+---------------+-------------+
| 1. นายวิสิทธิ์ น้อยพันธ์     | -             | -             | -           |
+-----------------------+---------------+---------------+-------------+
| 2. นายประชัย เลี่ยวไพรัตน์ | 115,705,552   | 84,926,224    | (           |
|                       |               |               | 30,779,328) |
+-----------------------+---------------+---------------+-------------+
| 3. นายกมล เอี่ยมสกุลรัตน์  | 274,248       | 2,004,248     | 1,730,000   |
| **                    |               |               |             |
+-----------------------+---------------+---------------+-------------+
| 4. นายประทีป เลี่ยวไพรัตน์ | 20,000        | 114,000       | 94,000      |
+-----------------------+---------------+---------------+-------------+
| 5. นายชัยณรงค์          | -             | -             | -           |
| แต้ไพสิฐพงษ์             |               |               |             |
+-----------------------+---------------+---------------+-------------+
| 6. ดร.ประมวล          | 80,890,000    | 80,890,000    | -           |
| เลี่ยวไพรัตน์             |               |               |             |
+-----------------------+---------------+---------------+-------------+
| 7. ดร.นราศรี ไววนิชกุล   | -             | -             | -           |
+-----------------------+---------------+---------------+-------------+
| 8. นางบุญศรี เลี่ยวไพรัตน์  | 82,138,536    | 82,138,536    | -           |
+-----------------------+---------------+---------------+-------------+
| 9. นางสาวสุจิตรา        | 2,047,778     | 4,262,478     | 2,214,700   |
| เตชะนาวากุล            |               |               |             |
+-----------------------+---------------+---------------+-------------+
| 10. ดร.ชวิน เอี่ยมโสภณา  | 2,131,000     | 2,131,000     | -           |
+-----------------------+---------------+---------------+-------------+
| 11. นายกิตติ วงศ์จริงตรง  | 2,028,400     | 2,028,400     | -           |
+-----------------------+---------------+---------------+-------------+
| 12. นายประหยัด         | 86,061,714    | 86,781,714    | 720,000     |
| เลี่ยวไพรัตน์             |               |               |             |
+-----------------------+---------------+---------------+-------------+
| 13. นางอรพิน เลี่ยวไพรัตน์ | *             | *             | *           |
+-----------------------+---------------+---------------+-------------+
| 14. นายมนัส สุขสมาน     | -             | -             | -           |
+-----------------------+---------------+---------------+-------------+
|  15. พล               | 140,000       | 200,000       | 60,000      |
| ตำรวจเอกชาญชิต เพียรเลิศ |               |               |             |
+-----------------------+---------------+---------------+-------------+
| 16. นายประเสริฐ        | 1,048         | 1,048         | -           |
| อิทธิเมฆินทร์             |               |               |             |
+-----------------------+---------------+---------------+-------------+
| 17. นางสาวจุฬารัตน์      | -             | -             | -           |
| ด่านวัฒนชัย              |               |               |             |
+-----------------------+---------------+---------------+-------------+
| 18. นายอนุกูล ปิยะปกรณ์   | -             | -             | -           |
+-----------------------+---------------+---------------+-------------+
| 19. นายพงศ์ศักดิ์         | -             | -             | -           |
| เหยี่ยงสกุล              |               |               |             |
+-----------------------+---------------+---------------+-------------+

หมายเหตุ : * นับรวมอยู่ในการเปลี่ยนแปลงหุ้นของนายประชัย เลี่ยวไพรัตน์ ตามมาตรา 258 พรบ. หลักทรัพย์และตลาดหลักทรัพย์

** ได้ลาออกจากการเป็นกรรมการบริษัทฯเมื่อวันที่ 1 มีนาคม 2551

9.5 การกำกับดูแลกิจการ (Code of Best Practice)

คณะกรรมการบริษัทฯในฐานะของผู้บริหารแผน
ให้ความสำคัญในการบริหารองค์กรตามหลักการกำกับดูแลกิจการที่ดี
เพื่อให้บรรลุผลสำเร็จอย่างมีประสิทธิภาพสูงสุดในทุกด้าน ในตลอดปีที่ผ่านมาบริษัทฯดำเนินกิจการ
โดยมุ่งหวังที่จะสร้างความสมดุลระหว่างกำไรและทำประโยชน์ต่อสังคมได้อย่างไม่ขัดแย้งรวมถึงใช้ทรัพยากรที่มีค่าให้ได้คุณประโยชน์สูงสุด
โดยยึดมั่นในหลักเศรษฐกิจพอเพียงอันเป็นหลักปรัชญาที่พระบาทสมเด็จพระเจ้าอยู่หัวทรงมีพระราชดำรัสชี้แนะเป็นสำคัญ
โดยหลักการกำกับดูแลกิจการที่ดีของกิจการ สามารถจัดแบ่งได้เป็น 5 หมวด ดังนี้

หมวดที่ 1. สิทธิของผู้ถือหุ้น 

  เนื่องจากบริษัทฯอยู่ในระหว่างการฟื้นฟูกิจการ
  โดยพระราชบัญญัติล้มละลายได้กำหนดให้สิทธิและหน้าที่ของผู้ถือหุ้นระงับสิ้นสุดลงในระหว่างที่บริษัทฯอยู่ภายใต้กระบวนการฟื้นฟูกิจการ
  (ยกเว้นสิทธิในการได้รับเงินปันผล)
  ดังนั้นการดำเนินการตามหน้าที่ของผู้ถือหุ้นจึงหยุดระงับลงชั่วคราว

  อย่างไรก็ตาม
  บริษัทฯในฐานะผู้บริหารแผนตระหนักถึงความสำคัญและเคารพในสิทธิของผู้ถือหุ้นมาโดยตลอด
  ทั้งนี้เพื่อป้องกันการถูกลิดรอนสิทธิของผู้ถือหุ้น บริษัทฯได้มอบให้ศูนย์รับฝากหลักทรัพย์
  (ประเทศไทย) จำกัด เป็นนายทะเบียนหุ้นของบริษัทฯ
  ในการดำเนินการเป็นผู้จัดส่งหนังสือสำคัญแจ้งข่าวสารแก่ผู้ถือหุ้น ดังเช่น
  การเพิ่มทุนและการจัดสรรเงินปันผล นอกจากนี้
  บริษัทฯได้จัดส่งรายงานประจำปีเพื่อรายงานความคืบหน้าในการพัฒนาองค์กรในแต่ละปี
  ให้ผู้ถือหุ้นรับทราบอย่างต่อเนื่องมาโดยตลอด

หมวดที่ 2. การปฏิบัติต่อผู้ถือหุ้นอย่างเท่าเทียมกัน 

  บริษัทฯมุ่งเน้นให้เกิดความเสมอภาคและเท่าเทียมกันต่อผู้ถือหุ้นทุกรายและเป็นธรรม
  ไม่ว่าจะเป็นผู้ถือหุ้นรายใหญ่ ผู้ถือหุ้นรายย่อย นักลงทุนสถาบันทั้งในประเทศหรือต่างประเทศ
  ถึงแม้ว่าสิทธิของผู้ถือหุ้นถูกระงับชั่วคราว
  คณะกรรมการบริษัทฯได้ทำหน้าที่อย่างเต็มความสามารถในฐานะผู้ดูแลผลประโยชน์ต่างๆ
  ให้แก่ผู้ถือหุ้น

โดยผู้ถือหุ้นมีสิทธิรับเงินปันผลและมีสิทธิอันชอบธรรมในการรับรู้ข้อมูลข่าวสารของบริษัทฯอย่างครบถ้วน
ถูกต้อง โปร่งใส ในเวลาที่เหมาะสม และมีทีมงานนักลงทุนสัมพันธ์ (Investor Relations)
ทำหน้าที่รับผิดชอบในการให้บริการข้อมูลข่าวสารทั้งภาษาไทยและภาษาอังกฤษแก่ผู้ถือหุ้นอย่างเท่าเทียมและครบถ้วนเพื่อให้ผู้ถือหุ้นมีความมั่นใจในการลงทุนในธุรกิจของบริษัทฯ
ทั้งยังมีการเปิดเผยข้อมูลข่าวสารที่สำคัญบนเว็บไซต์ของบริษัทฯและของตลาดหลักทรัพย์แห่งประเทศไทยรวมทั้งสำนักงานคณะกรรมการกำกับหลักทรัพย์และตลาดหลักทรัพย์เพื่อความสะดวกแก่ผู้ถือหุ้นและผู้สนใจในการรับข่าวสารของบริษัทฯ

นอกจากนี้
บริษัทฯยังมีมาตรการในการป้องกันกรณีกรรมการและผู้บริหารนำข้อมูลภายในไปใช้ในทางมิชอบ
(Conflict of Interest) ไม่ว่าจะเป็นการเอื้อประโยชน์แก่ตนเองหรือพวกพ้อง
ซึ่งเป็นการเอาเปรียบผู้ถือหุ้นอื่น โดยมีแนวทางเกี่ยวกับการใช้ข้อมูลภายใน ดังนี้

  - กำหนดให้มีการจัดทำรายงานการถือครองหลักทรัพย์ในบริษัทฯของกรรมการ และ/หรือ
  ผู้บริหาร และคู่สมรสตลอดจนบุตรที่ยังไม่บรรลุนิติภาวะ ตามมาตรา 59
  แห่งพระราชบัญญัติหลักทรัพย์และตลาดหลักทรัพย์ พ.ศ. 2535

  - กำหนดมิให้มีการนำข้อมูลภายในของบริษัทฯไปใช้เพื่อประโยชน์ส่วนตน
  โดยได้กำหนดบทลงโทษกรณีมีการฝ่าฝืนกฏระเบียบไว้ในประกาศเรื่องระเบียบวินัยและข้อบังคับพนักงานโดยมีกำหนดโทษสูงสุดถึงขั้นเลิกจ้าง

หมวดที่ 3. บทบาทของผู้มีส่วนได้เสีย

  คณะกรรมการบริษัทฯในฐานะผู้บริหารแผนตระหนักดีถึงบทบาทของผู้มีส่วนได้เสียทุกกลุ่มตั้งแต่
  ผู้ถือหุ้น คณะกรรมการบริษัทฯ นักลงทุน ลูกค้า ผู้บริหาร พนักงาน คู่ค้า เจ้าหนี้ ตลอดจนสังคม
  ชุมชนและหน่วยงานภาครัฐอื่นที่เกี่ยวข้อง พร้อมมีสำนึกที่ดีต่อสิ่งแวดล้อม
  รวมถึงกลุ่มผู้มีส่วนได้เสียอื่น ได้แก่ คู่แข่งและผู้สอบบัญชีอิสระ เป็นต้น
  บริษัทฯจึงมีการกำหนดขอบเขตความรับผิดชอบที่ชัดเจนในการดูแลและให้ความสำคัญอย่างโปร่งใส
  เหมาะสม และเป็นธรรมแก่ทุกฝ่าย ดังนี้

  3.1 ผู้ถือหุ้น บริษัทฯ ได้พัฒนาแนวคิดการเพิ่มมูลค่าทางเศรษฐศาสตร์ (Economic Value
  Added: EVA) มาประยุกต์ใช้ในการบริหารการจัดการ การวางแผนธุรกิจ
  การควบคุมและการจัดระบบบรรษัทภิบาลภายใน (Internal Governance)
  พัฒนาองค์กรให้คุ้มค่าต่อการลงทุนและขยายผลตอบแทนอย่างสูงสุด
  เพื่อสร้างความมั่นใจให้แก่ผู้ถือหุ้นได้ในระยะยาว

  ด้วยความมุ่งมั่นในการดำเนินธุรกิจอย่างมีประสิทธิภาพและเพื่อผลประโยชน์สูงสุดของผู้ถือหุ้นเป็นหลัก
  ทำให้บริษัทฯมีศักยภาพทางการเงินที่เข้มแข็งขึ้นอย่างต่อเนื่อง
  ส่งผลให้บริษัทฯสามารถจ่ายเงินปันผลได้
  ซึ่งเป็นเพียงบริษัทเดียวที่อยู่ภายใต้กระบวนการฟื้นฟูกิจการที่สามารถจ่ายเงินปันผลให้แก่ผู้ถือหุ้นโดยได้รับความยินยอมจากเจ้าหนี้ตามสัญญาปรับโครงสร้างหนี้
  ทั้งนี้บริษัทฯถือเป็นนโยบายที่จะตอบแทนผู้ถือหุ้นที่ได้ให้ความไว้วางใจแก่บริษัทฯและสนับสนุนการเพิ่มทุนของบริษัทฯด้วยดีมาโดยตลอด

  3.2 คณะกรรมการบริษัทฯ คณะกรรมการบริษัทฯประกอบด้วยผู้มีความรู้ ความสามารถ
  มีทักษะและประสบการณ์การทำงานจากหลากหลายสาขา
  ทำให้การปฏิบัติงานเป็นไปอย่างมีประสิทธิภาพ
  โดยคณะกรรมการบริษัทฯมีหน้าที่รับผิดชอบดูแลให้บริษัทฯปฏิบัติตามข้อกำหนดและเงื่อนไขของแผนฟื้นฟูกิจการและสัญญาหลักในการปรับโครงสร้างหนี้
  รวมทั้งปฏิบัติตามกฎหมายและข้อบังคับที่เกี่ยวข้องอย่างซื่อสัตย์ สุจริต มีจริยธรรมและจรรยาบรรณ

  นอกจากนี้คณะกรรมการยังมีบทบาทสำคัญในการกำหนดวิสัยทัศน์และนโยบายการดำเนินธุรกิจ
  ตลอดจนการกำกับดูแลฝ่ายบริหารให้ดำเนินการตามนโยบายที่ได้กำหนดไว้
  รวมทั้งการประเมินสถานการณ์และการปรับเปลี่ยนแผนกลยุทธ์ให้เหมาะสมกับสถานการณ์ปัจจุบัน
  เพื่อให้บริษัทฯและผู้มีส่วนได้เสียทุกกลุ่มได้รับประโยชน์สูงสุดอย่างเท่าเทียมและเป็นธรรม

  3.3 ลูกค้า บริษัทฯมีนโยบายสร้างความพึงพอใจอย่างสูงสุดให้แก่ลูกค้า
  ทั้งในด้านคุณภาพของผลิตภัณฑ์และการให้บริการในระดับราคาที่เหมาะสม
  ดังจะเห็นได้จากโรงงานปูนซีเมนต์ของบริษัทฯได้ผ่านการรับรองมาตรฐานระบบบริหารงานคุณภาพ
  ISO 9001:2000 จาก Anglo Japanese American Registrars (AJA)
  ขณะที่โรงงานเม็ดพลาสติกและหน่วยผลิตคอนกรีตผสมเสร็จของบริษัทฯก็ได้รับการรับรองมาตรฐานระบบบริหารงานคุณภาพ
  ISO 9001:2000 จากสถาบันรับรองมาตรฐานไอเอสโอ (ส.ร.อ.)
  และผลิตภัณฑ์ปูนซีเมนต์ทุกประเภทของบริษัทฯ
  ได้รับเครื่องหมายรับรองคุณภาพจากสำนักงานมาตรฐานผลิตภัณฑ์อุตสาหกรรมแห่งประเทศไทย
  (ส.ม.อ.) และจากสำนักงานคุ้มครองผู้บริโภค (ส.ค.บ.)

  นอกจากนี้บริษัทฯได้สร้างเสริมความสัมพันธ์ที่ดีกับลูกค้ามาโดยตลอด
  ทั้งจากการจัดสัมมนาให้ความรู้เกี่ยวกับผลิตภัณฑ์ของบริษัทฯ
  บริษัทฯมีปฏิสัมพันธ์ที่ดีต่อลูกค้าผ่านผู้แทนขายที่พร้อมยินดีรับข้อเสนอแนะจากลูกค้าเกี่ยวกับผลิตภัณฑ์และบริการของบริษัทฯผ่านผู้แทนขาย
  เพื่อนำไปสู่การปรับปรุงให้มีประสิทธิภาพมากยิ่งขึ้น และเพื่อให้ลูกค้ามีความภักดีต่อผลิตภัณฑ์
  (Brand Royalty)

  3.4 ผู้บริหารและพนักงาน บริษัทฯให้ความสำคัญต่อทรัพยากรบุคคลในองค์กร
  จึงมีนโยบายที่จะพัฒนาศักยภาพของผู้บริหารและพนักงานอย่างต่อเนื่อง
  โดยจัดให้มีการฝึกอบรมทั้งภายในและภายนอก บริษัทฯ
  นอกจากนี้บริษัทฯยังมีกระบวนการสรรหาและว่าจ้างที่มีประสิทธิภาพ
  รวมถึงการพิจารณาให้ผลตอบแทนและสวัสดิการที่มีความเท่าเทียมและเหมาะสม
  ซึ่งสามารถเทียบเคียงได้กับบริษัทที่อยู่ในอุตสาหกรรมเดียวกัน

  นอกจากนี้ยังได้ให้ความใส่ใจต่อสุขอนามัยและความปลอดภัยของพนักงานในฐานะผู้ปฏิบัติงาน
  ดังจะเห็นได้จากโรงงานปูนซีเมนต์ได้รับการรับรองมาตรฐานระบบการจัดการอาชีวอนามัยและความปลอดภัย
  (TIS 18001) จาก Anglo Japanese American Registrars (AJA)
  ส่วนโรงงานเม็ดพลาสติกและหน่วยผลิตคอนกรีตผสมเสร็จ
  ได้รับการรับรองมาตรฐานระบบการจัดการอาชีวอนามัยและความปลอดภัย (TIS 18001)
  จากสถาบันรับรองมาตรฐานไอเอสโอ (ส.ร.อ.)
  โดยระบบดังกล่าวมุ่งเน้นการลดความเสี่ยงอันตรายและอุบัติเหตุของพนักงานและผู้เกี่ยวข้อง

  3.5 คู่ค้า บริษัทฯกำหนดกลยุทธ์ในการดำเนินธุรกิจอย่างมีจริยธรรม
  และสร้างความสัมพันธ์กับคู่ค้าโดยยึดมั่นตามนโยบายที่จะปฏิบัติต่อคู่ค้าทุกรายอย่างโปร่งใสและเป็นธรรม
  โดยคำนึงถึงผลประโยชน์ที่เอื้อกันร่วมกับคู่ค้าและความเสมอภาคในการดำเนินธุรกิจ
  รวมถึงการปฏิบัติตามเงื่อนไขและสัญญาที่มีต่อคู่ค้าอย่างเคร่งครัดและไม่ให้มีการผูกมัดทางด้านธุรกิจที่เอื้อประโยชน์แก่คู่ค้าเพียงฝ่ายใดฝ่ายหนึ่ง

  3.6 คู่แข่ง บริษัทฯยึดหลักปฏิบัติทางการค้าที่เป็นธรรมต่อคู่แข่งของบริษัทฯ
  ไม่ละเมิดข้อมูลความลับของคู่แข่งด้วยวิธีที่ฉ้อฉลและประพฤติตามกรอบกติกาการแข่งขันที่ดี

  3.7 เจ้าหนี้ บริษัทฯ
  ได้ปฎิบัติตามข้อกำหนดและเงื่อนไขของแผนฟื้นฟูกิจการและสัญญาหลักในการปรับโครงสร้างหนี้อย่างเคร่งครัด
  เพื่อให้บริษัทฯมีศักยภาพในการชำระคืนหนี้ตามสัญญาปรับโครงสร้างหนี้ให้แก่เจ้าหนี้ได้อย่างครบถ้วนตามสัญญาทุกประการและสามารถดำเนินธุรกิจหลักได้อย่างมั่นคง

  3.8 ผู้สอบบัญชีอิสระ บริษัทฯตระหนักถึงหน้าที่ในการเปิดเผยข้อมูลที่ถูกต้อง
  ครบถ้วนในสาระสำคัญให้แก่ผู้สอบบัญชี
  โดยคณะกรรมการตรวจสอบของบริษัทฯได้เสนอให้มีการขออนุมัติในที่ประชุมผู้บริหารแผนเพื่อแต่งตั้งผู้สอบบัญชีอิสระ
  โดยใช้เกณฑ์ในการพิจารณาเลือกสรรผู้สอบบัญชีมาจากความน่าเชื่อถือและผลการปฎิบัติงานในปีที่ผ่านมา
  เพื่อให้การจัดทำรายงานงบการเงินของบริษัทฯมีความถูกต้อง ครบถ้วน
  เชื่อถือได้และเป็นไปตามมาตรฐานการบัญชีที่รับรองโดยทั่วไป

  3.9 ชุมชนและสังคม
  บริษัทฯในฐานะเป็นบริษัทของคนไทยมีจิตสำนึกและให้ความสำคัญในการรับผิดชอบต่อประเทศชาติ
  สังคม และชุมชนเสมอมา
  บริษัทฯจึงยึดมั่นในนโยบายการส่งเสริมและสนับสนุนกิจกรรมที่เป็นสาธารณะประโยชน์ทั้งด้านสังคม
  ศาสนา การศึกษาและเยาวชน
  อย่างต่อเนื่องทั้งโดยตรงและโดยอ้อมผ่านมูลนิธิสิ่งแวดล้อมเพื่อชีวิต รายละเอียดปรากฎในเรื่อง
  “ทีพีไอ โพลีนกับสังคม”

  3.10 ความรับผิดชอบต่อสิ่งแวดล้อม บริษัทฯทำหน้าที่ในฐานะพลเมืองดี
  มีจิตสำนึกและตระหนักในความเป็นส่วนหนึ่งของสังคม
  จึงมีหน้าที่ในการปฏิบัติตามกฎเกณฑ์ของภาครัฐที่เกี่ยวข้องและช่วยเหลือชุมชนที่อยู่อาศัยในละแวกใกล้เคียงโรงงาน
  โดยการลดปัญหาและป้องกันผลกระทบจากการผลิตต่อสิ่งแวดล้อม
  เพื่อให้ชุมชนในบริเวณใกล้เคียงโรงงานมีความน่าอยู่ ดังจะเห็นได้จากโรงงานผลิตปูนซีเมนต์
  หน่วยผลิตคอนกรีตผสมเสร็จ
  และโรงงานเม็ดพลาสติกของบริษัทฯได้รับการรับรองมาตรฐานด้านสิ่งแวดล้อม (ISO 14001)
  รายละเอียดปรากฎในเรื่อง “ทีพีไอโพลีนกับความปลอดภัยและสิ่งแวดล้อม”

หมวดที่ 4. การเปิดเผยข้อมูลและความโปร่งใส

บริษัทฯในฐานะผู้บริหารแผนตระหนักถึงการปฏิบัติตามพระราชบัญญัติและประกาศที่เกี่ยวข้องอย่างเคร่งครัด
ดังนี้

4.1 บริษัทฯ ได้จัดให้มีการเผยแพร่ข้อมูลต่างๆของบริษัทฯซึ่งรวมถึงข้อมูลทางการเงิน อย่างถูกต้อง
ครบถ้วน และทันเวลา ในแบบแสดงรายการข้อมูลประจำปี (แบบ 56-1) และในรายงานประจำปี
(แบบ 56-2) รวมถึงรายงานต่างๆ
โดยได้ดำเนินการให้สอดคล้องกับกฎระเบียบที่เกี่ยวข้องของสำนักงานคณะกรรมการกำกับหลักทรัพย์และตลาดหลักทรัพย์
รวมถึงตลาดหลักทรัพย์แห่งประเทศไทย

4.2 บริษัทฯได้จัดให้มีช่องทางการเผยแพร่ข้อมูลข่าวสาร
ของบริษัทฯผ่านทางเว็บไซต์ของตลาดหลักทรัพย์แห่งประเทศไทย
สำนักงานคณะกรรมการกำกับหลักทรัพย์และตลาดหลักทรัพย์
และของบริษัทฯซึ่งมีทั้งภาษาไทยและภาษาอังกฤษ นอกจากนี้บริษัทฯยังมีทีมงานนักลงทุนสัมพันธ์
(Investor Relations) เพื่อสื่อสารกับผู้ลงทุนและบุคคลภายนอก เช่น ผู้ลงทุนสถาบัน ผู้ถือหุ้น
นักวิเคราะห์ และหน่วยงานภาครัฐที่เกี่ยวข้องอย่างเท่าเทียมและเป็นธรรม

  ทั้งนี้ ในปีการดำเนินงาน 2550 ทีมงานนักลงทุนสัมพันธ์ได้พบและให้ข้อมูลแก่ผู้ที่เกี่ยวข้อง สรุปได้
  ดังนี้

  ------------------------------------- ---------- ------------ ----------
  รูปแบบการให้ข้อมูล                        ผลสรุป                   

                                        จำนวนครั้ง   จำนวนบริษัท    จำนวนราย

  การให้สัมภาษณ์แบบตัวต่อตัว (One-on-One      48         59           145
  Meeting)                                                      

  การประชุมทางโทรศัพท์ (Conference Call)   5          9            13

  การจัดพบนักวิเคราะห์ (Analyst Meeting)    3          144          213

  การเดินทางไปให้ข้อมูลแก่นักลงทุน (Road Show) 1          7            25
  ------------------------------------- ---------- ------------ ----------

4.3 บริษัทฯให้ความสำคัญกับคุณภาพของสารสนเทศทางการเงิน เพื่อให้มีความถูกต้องในสาระสำคัญ
ครบถ้วน และเป็นไปตามมาตรฐานการบัญชีที่รับรองโดยทั่วไป
รวมทั้งจัดทำโดยผู้สอบบัญชีอิสระซึ่งผ่านการพิจารณาเลือกสรรจากคณะกรรมการบริษัทฯแล้ว
ทั้งนี้บริษัทฯได้จัดให้มีการรายงานความรับผิดชอบของคณะกรรมการบริษัทฯต่อรายงานทางการเงิน
ควบคู่กับรายงานของผู้สอบบัญชีในรายงานประจำปีฉบับนี้ด้วย

4.4 บริษัทฯ
ได้จัดให้มีการเปิดเผยบทบาทและหน้าที่ของคณะกรรมการบริษัทฯและคณะกรรมการชุดย่อย
รายละเอียดปรากฎในเรื่อง “การจัดการ”
รวมทั้งการเปิดเผยจำนวนครั้งของการประชุมและจำนวนครั้งที่กรรมการแต่ละท่านเข้าร่วมประชุม
รายละเอียดปรากฎในเรื่อง “การกำกับดูแลกิจการ” หมวดที่ 5
“ความรับผิดชอบของคณะกรรมการ”

4.5 บริษัทฯได้จัดให้มีการเปิดเผยการจ่ายค่าตอบแทนกรรมการและผู้บริหารระดับสูง
โดยพิจารณาจากการประเมินผลประกอบการประจำปีของบริษัทฯ
ซึ่งสะท้อนมาจากภาระหน้าที่และความรับผิดชอบของคณะกรรมการและผู้บริหารระดับสูงที่มีต่อบริษัทฯ
โดยผลตอบแทนดังกล่าวอยู่ในระดับที่เหมาะสม สามารถเทียบเคียงได้กับบริษัทในกลุ่มธุรกิจเดียวกัน
เพื่อรักษาผู้บริหารซึ่งเป็นบุคลากรที่มีคุณภาพของบริษัทฯไว้ รายละเอียดปรากฎในเรื่อง
“การจัดการ”

4.6 บริษัทฯ ได้จัดให้มีการเปิดเผยข้อมูลการดูแลสิ่งแวดล้อมและสังคม
บริษัทฯตระหนักถึงภาวะโลกร้อนที่ส่งผลกระทบถึงชุมชนและสังคม
จึงมีนโยบายชัดเจนที่จะควบคุมมลภาวะจากกระบวนการผลิต
ดังจะเห็นได้จากการริเริ่มโครงการก่อสร้างโรงไฟฟ้าจากพลังงานความร้อนทิ้งรวมทั้งโรงงานผลิตของบริษัทฯได้ผ่านการรับรองมาตรฐานด้านสิ่ง
แวดล้อม (ISO 14001) รายละเอียดปรากฏในเรื่อง
“ทีพีไอโพลีนกับความปลอดภัยและสิ่งแวดล้อม”

หมวดที่ 5. ความรับผิดชอบของคณะกรรมการ

คณะกรรมการบริษัทฯมีบทบาทสำคัญในการกำกับดูแลกิจการเพื่อประโยชน์สูงสุดของบริษัทฯ
กรรมการแต่ละท่านเป็นตัวแทนของผู้ถือหุ้นทั้งหมด
และมีส่วนร่วมในการส่งเสริมหลักธรรมาภิบาลของบริษัทฯเพื่อรักษาสิทธิและสร้างผลประโยชน์ของผู้ถือหุ้นและผู้มีส่วนได้เสียอื่น
โดยมีรายละเอียดที่เกี่ยวข้อง ดังนี้

5.1 โครงสร้างคณะกรรมการ ได้จัดให้มีการถ่วงดุลอย่างเหมาะสมแล้ว

  5.1.1 คณะกรรมการของบริษัทฯ
  ในฐานะผู้บริหารแผนได้ผ่านการเห็นชอบจากศาลล้มละลายกลางประกอบด้วยกรรมการที่มีคุณสมบัติหลากหลายทั้งในด้านทักษะ
  ประสบการณ์ ความสามารถเฉพาะด้านที่เป็นประโยชน์กับบริษัทฯ และความมีจริยธรรม โดย ณ
  วันที่ 13 มีนาคม 2551 มีจำนวน 15 ท่าน ดังนี้

  1) กรรมการที่เป็นผู้บริหาร 10 ท่าน

  2) กรรมการที่ไม่เป็นผู้บริหาร 1 ท่าน

  3) กรรมการที่ไม่เป็นผู้บริหารและเป็นกรรมการอิสระ 4 ท่าน

บริษัทฯมีโครงสร้างการจัดการที่มีกรรมการอิสระจำนวน 4 ท่าน เพื่อช่วยรักษาสมดุลของการกำกับกิจการและความโปร่งใสในการบริหาร โดยรายละเอียดของกรรมการผู้มีอำนาจลงนามได้แสดงไว้ในเรื่อง “การจัดการ”

  5.1.2 ตามโครงสร้างกรรมการของบริษัทฯ
  ได้จัดให้มีการแบ่งแยกบทบาทหน้าที่ที่ชัดเจนระหว่างคณะกรรมการและฝ่ายจัดการ
  โดยได้มีการแบ่งแยกบุคคลผู้ดำรงตำแหน่งประธานกรรมการและประธานเจ้าหน้าที่บริหารออกจากกัน
  โดยประธานกรรมการบริษัทฯดำรงตำแหน่งเป็นกรรมการอิสระในอีกบทบาท
  และไม่เป็นประธานหรือสมาชิกในกรรมการชุดย่อย
  โดยมีอิสระในการแสดงความคิดเห็นเพื่อให้มั่นใจว่าโครงสร้างกรรมการของบริษัทฯได้มีการถ่วงดุลอย่างเหมาะสม
  โดยแบ่งหน้าที่การกำกับดูแลกิจการและการบริหารออกจากกัน

  5.1.3 วาระในการดำรงตำแหน่งของกรรมการในฐานะผู้บริหารแผนของบริษัทฯ
  ซึ่งได้รับการแต่งตั้งจากศาลล้มละลายกลางเป็นไปตามแผนฟื้นฟูกิจการของบริษัทฯตามที่ได้รับความเห็นชอบจากศาลแล้ว
  รายละเอียดปรากฎในเรื่อง “การจัดการ”

  5.1.4 กรรมการอิสระของบริษัทฯ
  มีคุณสมบัติสอดคล้องกับหลักเกณฑ์ของสำนักงานคณะกรรมการกำกับหลักทรัพย์และตลาดหลักทรัพย์และของตลาดหลักทรัพย์แห่งประเทศไทย
  เพื่อให้กรรมการอิสระของบริษัทฯมีความเป็นอิสระอย่างแท้จริง
  และมีความเหมาะสมกับโครงสร้างการจัดการโดยเฉพาะของบริษัทฯ
  ซึ่งเป็นการส่งเสริมธรรมาภิบาลของบริษัทฯและสร้างความเชื่อมั่นแก่นักลงทุน
  รวมทั้งรักษาสมดุลของการบริหารกิจการที่ดี รายละเอียดคุณสมบัติกรรมการอิสระ ปรากฎในเรื่อง
  “การจัดการ”

  5.1.5 กรรมการบริษัทฯทุกท่านมีความเข้าใจถึงหน้าที่ ความรับผิดชอบ
  และลักษณะการดำเนินธุรกิจของบริษัทฯ
  โดยได้ปฎิบัติหน้าที่ด้วยความซื่อสัตย์สุจริตและระมัดระวังรอบคอบ
  มีการปรับปรุงความรู้ให้ทันสมัยอยู่ตลอดเวลาและได้อุทิศเวลาอย่างเพียงพอต่อการปฎิบัติหน้าที่ความรับผิดชอบอย่างเต็มที่

  5.1.6 คณะอนุกรรมการชุดย่อย
  คณะกรรมการบริษัทฯได้มีการแต่งตั้งกรรมการที่มีความรู้ความชำนาญและเหมาะสมเป็นคณะกรรมการชุดย่อยทำหน้าที่ช่วยปฏิบัติงานที่สำคัญ
  คณะกรรมการชุดย่อยของบริษัทประกอบด้วยคณะกรรมการบริหารและคณะกรรมการตรวจสอบ
  โดยรายละเอียดขอบเขตอำนาจและหน้าที่ของคณะกรรมการบริหารและคณะกรรมการตรวจสอบปรากฎในเรื่อง
  “การจัดการ”

  5.1.7 เลขานุการบริษัทเป็นผู้มีคุณวุฒิและประสบการณ์ที่เหมาะสม
  ทำหน้าที่ให้คำแนะนำด้านกฎหมายและกฎเกณฑ์ต่างๆแก่คณะกรรมการ
  และติดตามให้มีการปฏิบัติตามอย่างถูกต้องและสม่ำเสมอ
  นอกจากนี้ยังปฎิบัติหน้าที่ในการดูแลกิจกรรมของคณะกรรมการบริษัทฯ
  รวมทั้งประสานงานให้มีการปฎิบัติตามมติคณะกรรมการและให้เป็นไปตามหลักการกำกับดูแลกิจการที่ดี

5.2 บทบาท หน้าที่ และความรับผิดชอบของคณะกรรมการ

  5.2.1 กรรมการบริษัทฯแต่ละท่านมีภาวะผู้นำและมีอิสระในการตัดสินใจ
  เพื่อประโยชน์สูงสุดของบริษัทฯและเป็นธรรมต่อผู้ถือหุ้น

  5.2.2
  คณะกรรมการบริษัทฯมีบทบาทสำคัญในการพิจารณาและให้ความเห็นชอบในเรื่องที่สำคัญของบริษัทฯ
  เช่น วิสัยทัศน์ ภารกิจ กลยุทธ์ เป้าหมายทางการเงิน การบริหารความเสี่ยงและแผนงาน
  รวมทั้งกำกับดูแลฝ่ายจัดการให้ดำเนินงานตามนโยบายที่กำหนดไว้อย่างมีประสิทธิภาพและประสิทธิผล
  โดยไม่ขัดกับกฎหมาย ข้อบังคับ และกฎระเบียบที่เกี่ยวข้อง

  5.2.3 คณะกรรมการบริษัทฯ
  ตระหนักถึงความสำคัญในการกำกับดูแลกิจการที่ดีรวมถึงมาตรฐานด้านจริยธรรมและจรรยาบรรณ
  โดยถือเป็นภาระหน้าที่ร่วมกันในการปฏิบัติตามขอบเขตความรับผิดชอบต่อบริษัทฯและผู้มีส่วนได้เสีย
  ด้วยความซื่อสัตย์สุจริตภายใต้กรอบกฎหมายและกฏระเบียบของบริษัทฯ
  บนพื้นฐานของการมีจรรยาบรรณเยี่ยงมืออาชีพ และธำรงไว้ซึ่งการดำเนินธุรกิจที่โปร่งใส สุจริต
  เป็นธรรม คำนึงถึงประโยชน์ของผู้มีส่วนได้ส่วนเสียที่เกี่ยวข้องทุกฝ่าย

  5.2.4 คณะกรรมการบริษัทฯ
  มีแนวทางที่ชัดเจนในการพิจารณาการทำรายการที่อาจมีความขัดแย้งทางผลประโยชน์
  ให้เป็นไปเพื่อประโยชน์ของบริษัทฯและผู้ถือหุ้น
  โดยกรณีที่บริษัทฯและบริษัทย่อยมีรายการระหว่างกันกับบุคคลที่อาจมีความขัดแย้งทางผลประโยชน์
  บริษัทฯได้ถือปฏิบัติตามหลักเกณฑ์และข้อกำหนดของสำนักงานคณะกรรมการกำกับหลักทรัพย์และตลาดหลักทรัพย์
  และของตลาดหลักทรัพย์แห่งประเทศไทย
  เรื่องขั้นตอนการเปิดเผยและการอนุมัติการทำรายการระหว่างกัน
  โดยกรรมการและผู้บริหารที่มีส่วนได้เสียกับธุรกรรมที่ทำกับบริษัทฯและบริษัทย่อย
  ไม่มีส่วนร่วมในการตัดสินใจการทำธุรกรรมดังกล่าว

  การเปิดเผยข้อมูลรายการที่อาจมีความขัดแย้งทางผลประโยชน์หรือรายการที่เกี่ยวโยงกันจะเป็นไปตามหลักเกณฑ์ที่กำหนดโดยสำนักงานคณะกรรมการกำกับหลักทรัพย์และตลาดหลักทรัพย์
  รวมถึงตลาดหลักทรัพย์แห่งประเทศไทย โดยเปิดเผยไว้ในรายงานประจำปี
  แบบแสดงรายการข้อมูลประจำปี (แบบ56-1) หรือแบบรายงานอื่นใดตามแต่กรณี
  ตลอดจนให้เป็นไปตามหลักเกณฑ์มาตรฐานการบัญชีที่ยอมรับโดยทั่วไป
  รายละเอียดรายการที่เกี่ยวโยงกันปรากฎในเรื่อง “รายการระหว่างกัน”

  ทั้งนี้ คณะกรรมการตรวจสอบยังทำหน้าที่เป็นผู้สอบทานการทำรายการระหว่างกัน
  โดยได้มีการกำหนดให้ขั้นตอนในการอนุมัติธุรกรรมดังกล่าวเป็นไปตามเงื่อนไขการค้าปกติเสมือนคู่ค้าธุรกิจโดยทั่วไปซึ่งต้องพึ่งพาการซื้อขายสินค้า
  และ/หรือ บริการระหว่างกันโดยใช้กลไกราคาตลาดเป็นเกณฑ์
  ทั้งนี้เพื่อดูแลไม่ให้เกิดความขัดแย้งทางผลประโยชน์

  นอกจากนี้ตามข้อบังคับของบริษัทฯ
  ได้กำหนดว่ากรรมการต้องแจ้งให้บริษัทฯทราบโดยไม่ชักช้าหากมีส่วนได้เสียในสัญญาที่ทำกับบริษัทฯ
  หรือถือหุ้นหรือหุ้นกู้เพิ่มขึ้นหรือลดลงในบริษัทฯหรือบริษัทในเครือ

  5.2.5 คณะกรรมการบริษัทฯได้จัดให้มีระบบการควบคุมภายในที่ดี
  อันจะสามารถช่วยป้องกันความเสียหายที่อาจเกิดขึ้น ช่วยในการค้นพบข้อผิดพลาด
  ลดความเสี่ยงทางธุรกิจและช่วยให้รายงานงบการเงินและรายงานทางการเงินอื่นๆมีความถูกต้องเชื่อถือได้

  นอกจากนี้ เพื่อช่วยปกป้องคุ้มครองทรัพย์สินของบริษัทฯและเงินลงทุนของผู้ถือหุ้น
  บริษัทฯมีหน่วยงานตรวจสอบภายในเพื่อตรวจสอบ
  และติดตามการปฏิบัติงานของบริษัทฯให้มีประสิทธิภาพและประสิทธิผล
  ภายใต้ระบบการควบคุมภายในที่เพียงพอและเหมาะสม
  โดยเป็นหน่วยงานที่มีความเป็นอิสระสามารถรายงานผลการตรวจสอบได้อย่างตรงไปตรงมา
  เพื่อให้ฝ่ายบริหารสามารถรับทราบถึงปัญหาหรือข้อบกพร่องในการปฏิบัติงานได้อย่างทันกาล
  เพื่อนำมาเป็นข้อมูลในการกำหนดมาตรการป้องกันทรัพย์สินของบริษัทฯและเงินลงทุนของผู้ถือหุ้น
  รวมถึงการแสวงหาประโยชน์โดยมิชอบจากบริษัทฯและบริษัทย่อย
  และนำมาใช้ในการพิจารณาปรับปรุงตลอดจนพัฒนาระบบการปฏิบัติงานของบริษัทฯ
  ให้มีประสิทธิภาพและประสิทธิผลมากยิ่งขึ้น

  นอกจากนี้
  บริษัทฯยังมีคณะกรรมการตรวจสอบเพื่อปฏิบัติหน้าที่ในการสอบทานและประเมินผลระบบการควบคุมภายใน
  สอบทานเรื่องการเปิดเผยข้อมูลต่อผู้ลงทุน
  ตลอดจนสอบทานการปฏิบัติตามข้อกำหนดของกฎหมายที่เกี่ยวข้อง และเรื่องที่มีความสำคัญอื่นๆ

  อนึ่ง ในการประชุมคณะกรรมการบริษัทฯครั้งที่ 1/2551 เมื่อวันที่ 25 มกราคม 2551
  โดยมีคณะกรรมการตรวจสอบและกรรมการอิสระเข้าร่วมประชุมด้วย
  คณะกรรมการบริษัทฯได้พิจารณาประเมินระบบการควบคุมภายในของบริษัทฯและบริษัทย่อย 5
  องค์ประกอบในเรื่ององค์กรและสภาพแวดล้อม การบริหารความเสี่ยง
  การควบคุมการปฏิบัติงานของฝ่ายบริหาร ระบบสารสนเทศและการสื่อสารข้อมูล
  และระบบการติดตาม

  ผลการประเมินสรุปได้ว่าระบบการควบคุมภายในทั้ง 5 องค์ประกอบของบริษัทฯและบริษัทย่อย
  มีความเพียงพอและเหมาะสม
  มีการบริหารความเสี่ยงที่สำคัญอย่างเป็นระบบไม่ว่าจะเกิดจากธุรกิจ (Business Risk)
  และด้านปฏิบัติงาน (Operational Risk)
  อันส่งผลให้บริษัทฯมีการบริหารงานอย่างมีประสิทธิภาพและประสิทธิผล

  นอกจากนี้ ยังมีมาตรการและขั้นตอนที่เหมาะสมและเพียงพอในการปฏิบัติงาน
  ครอบคลุมการทำธุรกรรมกับผู้ถือหุ้นรายใหญ่ กรรมการ ผู้บริหาร
  หรือผู้ที่เกี่ยวข้องกับบุคคลดังกล่าวไม่ให้เกิดความขัดแย้งทางผลประโยชน์
  อันเป็นการรักษาผลประโยชน์สูงสุดของบริษัทฯและผู้ถือหุ้น
  ตลอดจนผู้มีส่วนได้เสียที่เกี่ยวข้องทุกฝ่าย
  (รายละเอียดปรากฎในรายงานของคณะกรรมการตรวจสอบ)

  5.2.6 การประชุมคณะกรรมการ บริษัทฯ
  ได้จัดให้มีการประชุมคณะกรรมการบริษัทฯในฐานะผู้บริหารแผนอย่างสม่ำเสมอ
  โดยเฉลี่ยอย่างน้อยเดือนละ 1 ครั้ง
  และอาจมีการประชุมเพิ่มตามความเหมาะสมเพื่อให้คณะกรรมการบริษัทฯสามารถกำกับควบคุมและดูแลการปฎิบัติงานของฝ่ายจัดการได้อย่างต่อเนื่อง
  ในการประชุมทุกครั้งมีการจัดสรรเวลาในการประชุมไว้อย่างเหมาะสมและเพียงพอ
  เพื่อกรรมการจะสามารถพิจารณาเรื่องเข้าวาระประชุมโดยทั่วกัน
  โดยประธานกรรมการและประธานเจ้าหน้าที่บริหารเป็นผู้ร่วมกำหนดวาระประชุมและพิจารณาเรื่องเข้าวาระประชุมคณะกรรมการบริษัทฯ
  เพื่อให้มั่นใจว่าทุกประเด็นที่สำคัญในการดำเนินธุรกิจได้รับการพิจารณาจากคณะกรรมการครบถ้วน
  โดยกรรมการแต่ละคนมีอิสระในการเสนอเรื่องเข้ารับการพิจารณาในที่ประชุม
  และมีการแสดงความเห็นอย่างเปิดเผยและเสรี
  โดยมีการส่งเสริมให้ใช้ดุลยพินิจที่รอบคอบในทุกประเด็นที่เข้าสู่ที่ประชุม

  ในการประชุมคณะกรรมการบริษัทฯในฐานะผู้บริหารแผนในแต่ละครั้ง
  บริษัทฯปฏิบัติตามพระราชบัญญัติบริษัทมหาชนจำกัดเรื่องการประชุมคณะกรรมการอย่างถูกต้อง
  มีการจดบันทึกการประชุมเป็นลายลักษณ์อักษร
  และจัดเก็บรายงานการประชุมที่ผ่านการรับรองแล้วจากคณะกรรมการบริษัทฯอย่างเป็นระบบ
  และมีการรักษาความปลอดภัยเป็นอย่างดี โดยในปี 2550 มีการประชุมคณะกรรมการบริษัทฯทั้งสิ้น
  12 ครั้ง การประชุมคณะกรรมการบริหารทั้งสิ้น 1 ครั้ง
  และมีการประชุมคณะกรรมการตรวจสอบทั้งสิ้น 5 ครั้ง
  โดยมีรายละเอียดจำนวนครั้งที่เข้าร่วมประชุม ดังนี้

+---+-------------------+-------------+---------+---------+--------+
|   |                   |             | ก       |         |        |
|   |                   |             | ารประชุม |         |        |
+---+-------------------+-------------+---------+---------+--------+
|   | รายชื่อ             | ตำแหน่ง      | คณะ     | คณะ     | คณะก   |
|   |                   |             | กรรมการ | กรรมการ | รรมการ |
|   |                   |             |         |         |        |
|   |                   |             | บ       | บริห     | ตรวจ   |
|   |                   |             | ริษัทฯรวม | ารบริษัทฯ | สอบรวม |
|   |                   |             |         |         |        |
|   |                   |             | 12      | รวม 1   | 5      |
|   |                   |             | ครั้ง/ปี   | ครั้ง/ปี   | ครั้ง/ปี  |
+---+-------------------+-------------+---------+---------+--------+
| 1 | นายวิสิทธิ์ น้อยพันธุ์    | ปร          | 12/12   |         |        |
| . |                   | ะธานกรรมการ |         |         |        |
+---+-------------------+-------------+---------+---------+--------+
|   |                   | และ         |         |         |        |
|   |                   | กรรมการอิสระ |         |         |        |
+---+-------------------+-------------+---------+---------+--------+
| 2 | นายประชัย          | กรรมการ     | 12/12   | 1/1     |        |
| . | เลี่ยวไพรัตน์         |             |         |         |        |
+---+-------------------+-------------+---------+---------+--------+
| 3 | นายกมล เอี่ยมสกุลรัตน์ | กรรมการ     | 12/12   |         |        |
| . |                   |             |         |         |        |
+---+-------------------+-------------+---------+---------+--------+
| 4 | นายประทีป          | กรรมการ     | 12/12   | 1/1     |        |
| . | เลี่ยวไพรัตน์         |             |         |         |        |
+---+-------------------+-------------+---------+---------+--------+
| 5 | นายชัยณรงค์         | กรรมการ     | 12/12   | 0/1     |        |
| . | แต้ไพสิฐพงษ์         |             |         |         |        |
+---+-------------------+-------------+---------+---------+--------+
| 6 | ดร.ประมวล         | กรรมการ     | 12/12   | 1/1     |        |
| . | เลี่ยวไพรัตน์         |             |         |         |        |
+---+-------------------+-------------+---------+---------+--------+
| 7 | ดร.นราศรี ไววนิชกุล  | ก           | 10/12   |         | 5/5    |
| . |                   | รรมการอิสระ* |         |         |        |
+---+-------------------+-------------+---------+---------+--------+
| 8 | นางบุญศรี เลี่ยวไพรัตน์ | กรรมการ     | 11/12   | 1/1     |        |
| . |                   |             |         |         |        |
+---+-------------------+-------------+---------+---------+--------+
| 9 | นางสาวสุจิตรา       | กรรมการ     | 10/12   | 1/1     |        |
| . | เตชะนาวากุล        |             |         |         |        |
+---+-------------------+-------------+---------+---------+--------+
| 1 | ดร.ชวิน เอี่ยมโสภณา  | กรรมการ     | 11/12   | 1/1     |        |
| 0 |                   |             |         |         |        |
| . |                   |             |         |         |        |
+---+-------------------+-------------+---------+---------+--------+
| 1 | นายกิตติ วงศ์จริงตรง  | กรรมการ     | 9/12    | 1/1     |        |
| 1 |                   |             |         |         |        |
| . |                   |             |         |         |        |
+---+-------------------+-------------+---------+---------+--------+
| 1 | นาย               | กรรมการ     | 12/12   | 1/1     |        |
| 2 | ประหยัด เลี่ยวไพรัตน์  |             |         |         |        |
| . |                   |             |         |         |        |
+---+-------------------+-------------+---------+---------+--------+
| 1 | นางอรพิน เลี่ยวไพรัตน์ | กรรมการ     | 11/12   | 1/1     |        |
| 3 |                   |             |         |         |        |
| . |                   |             |         |         |        |
+---+-------------------+-------------+---------+---------+--------+
| 1 | นายมนัส สุขสมาน     | ก           | 12/12   |         | 5/5    |
| 4 |                   | รรมการอิสระ* |         |         |        |
| . |                   |             |         |         |        |
+---+-------------------+-------------+---------+---------+--------+
| 1 | พลตำรว            | ก           | 12/12   |         | 4/5    |
| 5 | จเอกชาญชิต เพียรเลิศ | รรมการอิสระ* |         |         |        |
| . |                   |             |         |         |        |
+---+-------------------+-------------+---------+---------+--------+

  หมายเหตุ : * ดำรงตำแหน่งกรรมการตรวจสอบด้วย

5.3 ค่าตอบแทนกรรมการและผู้บริหาร

  คณะกรรมการบริษัทฯ ณ วันที่ 9 กุมภาพันธ์ 2544
  ซึ่งเป็นวันที่ศาลมีคำสั่งแต่งตั้งให้บริษัทฯเป็นผู้บริหารแผนฟื้นฟูกิจการของบริษัทฯ
  เป็นผู้ดำเนินการแต่งตั้งและกำหนดค่าตอบแทนให้แก่กรรมการและผู้บริหารของบริษัทฯตลอดระยะฟื้นฟูกิจการ
  โดยบริษัทฯกำหนดค่าตอบแทนให้คณะกรรมการและผู้บริหารอย่างยุติธรรม สมเหตุสมผล
  และเพียงพอที่จะรักษากรรมการและผู้บริหารที่มีคุณภาพได้
  รายละอียดค่าตอบแทนกรรมการและผู้บริหารปรากฏในเรื่อง “การจัดการ”

  5.4 การพัฒนากรรมการและผู้บริหาร

  บริษัทฯมีนโยบายสนับสนุนให้มีการจัดอบรม
  เกี่ยวกับการกำกับดูแลกิจการของบริษัทฯให้แก่คณะกรรมการบริษัทฯและผู้บริหารระดับสูง
  เพื่อส่งเสริมความรู้ความเข้าใจในการที่จะดำเนินงานให้อยู่ภายใต้หลักการกำกับดูแลกิจการที่ดีของบริษัทจดทะเบียน
  โดยบริษัทฯได้ส่งเสริมให้กรรมการของบริษัทฯเข้ารับการอบรมกับสถาบันกรรมการบริษัทไทยในหลักสูตรที่เกี่ยวข้อง
  เพื่อเป็นการเพิ่มพูนความรู้เกี่ยวกับบทบาทหน้าที่ของกรรมการ
  อันจะก่อให้เกิดการปรับปรุงการปฎิบัติงานอย่างต่อเนื่อง และทันสมัย
  นอกจากนี้บริษัทฯยังมีนโยบายให้พนักงานปฎิบัติตามแนวทางการกำกับดูแลกิจการที่ดี
  โดยให้ความสำคัญกับระบบการควบคุมข้อมูลภายในการรักษาความลับ
  ตลอดจนการป้องกันมิให้เกิดความขัดแย้งทางผลประโยชน์ เป็นต้น

9.6 บุคลากร

  ณ วันที่ 31 ธันวาคม 2550 บริษัทฯ มีพนักงานในสายธุรกิจซีเมนต์และคอนกรีตจำนวน 4,289
  คน และมีพนักงานในสายธุรกิจเม็ดพลาสติกจำนวน 328 คน (พิจารณาจากผังองค์กร
  ตามเอกสารแนบ 1) และ ณ วันที่ 31 ธันวาคม 2550 บริษัทฯ มีผู้บริหารทั้งสิ้น 74 คน

  ในปี 2550 ผลตอบแทนรวม ซึ่งเป็นเงินเดือน โบนัส ค่าล่วงเวลา และค่าจ้างของพนักงาน
  (รวมค่าตอบแทนของกรรมการบริษัทฯ) เป็นจำนวนทั้งสิ้น 2,289,430,000 บาท

  บริษัทฯเชื่อมั่นว่าความความเจริญก้าวหน้าขององค์กรขึ้นอยู่กับพนักงานที่มีคุณภาพ
  บริษัทฯจึงยึดมั่นในการพัฒนาบุคลากรที่มีอย่างต่อเนื่อง
  โดยมีนโยบายที่จะเสริมสร้างขีดความสามารถในการแข่งขันและทักษะที่จำเป็นต่อการปฎิบัติงาน
  รวมถึงการให้พนักงานสามารถเรียนรู้และแก้ไขปัญหาได้อย่างมีประสิทธิภาพ
  โดยจัดให้มีการฝึกอบรมทั้งภายในและภายนอกอย่างสม่ำเสมอ

  นอกจากนี้ บริษัทฯอยู่ระหว่างการนำแนวคิดเกี่ยวกับทฤษฎีมูลค่าเพิ่มทางเศรษฐศาสตร์
  (Economic Value Added หรือ EVA)
  มาประยุกต์ใช้ในการบริหารองค์กรและพัฒนางานบริหารทรัพยากรบุคคล
  โดยมีการตั้งเป้าหมายทางธุรกิจโดยใช้ทฤษฎีมูลค่าเพิ่มทางเศรษฐศาสตร์มาเป็นตัวกำหนดเป้าหมายในส่วนต่างๆของธุรกิจ
  และได้นำระบบผลตอบแทนตามผลสำเร็จของงานซึ่งเป็นเป้าหมายขององค์กร (Key
  Performance Indicators : KPI) มาใช้
  โดยมีจุดมุ่งหมายเพิ่มมูลค่าให้แก่องค์กรควบคู่ไปกับการเสริมสร้างประสิทธิภาพงานบริหารทรัพยากรบุคคล
  ซึ่งรวมถึงการพัฒนาศักยภาพของพนักงาน ทั้งนี้
  บริษัทฯยังมุ่งให้พนักงานมีส่วนร่วมในการกำหนดแผนงานให้สอดคล้องกับทิศทางและเป้าหมายขององค์กร
  โดยให้มีการกำหนดตัวชี้วัด (Key Performance Indicators – KPI)
  ให้สอดคล้องกับทิศทางการดำเนินงานขององค์กร
  เพื่อมุ่งไปสู่จุดหมายเดียวกันได้อย่างมีประสิทธิภาพ
  โดยตัวชี้วัดจะใช้เป็นกรอบและแนวทางในการปฏิบัติและมาตรฐานการประเมินผลการปฏิบัติงานของพนักงาน

ทั้งนี้บริษัทฯมีนโยบายในการพัฒนาประสิทธิภาพของพนักงานทุกระดับให้มีความรู้ ความเข้าใจและมีทักษะในการปฏิบัติงานอย่างต่อเนื่อง โดยมีหลักสูตรฝึกอบรมประจำปีอย่างเป็นระบบ ทั้งในส่วนสำนักงานใหญ่และโรงงานสระบุรี ดังนี้ 

ส่วนสำนักงานใหญ่

  1. การฝึกอบรมภายใน (In-house Training) แบ่งเป็นหลักสูตรเฉพาะด้าน ดังนี้

1.1 หลักสูตรด้านบริหาร เช่น การปฐมนิเทศพนักงานใหม่
การสื่อสารและประสานงานอย่างมีประสิทธิภาพ เทคนิคการพัฒนาความคิดริเริ่มสร้างสรรค์
การบริหารเวลาให้ทันตามแผนปฏิบัติงาน การสอนแนะและการให้คำปรึกษาในการทำงาน
การบริหารการเปลี่ยนแปลงองค์กรแบบบูรณาการ เป็นต้น

1.2 หลักสูตรด้านระบบคุณภาพ ISO 9000 เช่น จิตสำนึกด้านคุณภาพในระบบ ISO 9000
การแก้ไขและป้องกันตามข้อกำหนด ISO 9000
การรักษาและปรับปรุงเอกสารคุณภาพและบันทึกคุณภาพ

1.3 หลักสูตรด้านอาชีวอนามัยและความปลอดภัย เช่น
เจ้าหน้าที่ความปลอดภัยในการทำงานระดับหัวหน้างาน ความปลอดภัยในการทำงาน เป็นต้น

1.4 หลักสูตรพิเศษ (ตามนโยบายจากผู้บริหารระดับสูงหรือตามสภาพการณ์ความจำเป็นเร่งด่วน)
เช่น ความรู้เกี่ยวกับผลิตภัณฑ์ แนวคิด DISC กับการพัฒนาตนเอง การกำหนด KPI
เพื่อวัดผลการทำงาน Mind Mapping ที่เหนือกว่าความคิดสร้างสรรค์ เป็นต้น

  2. การฝึกอบรมความรู้ในงาน (OJT : On the job Training) ตามที่บริษัทฯ
  ได้รับการรับรองคุณภาพตาม ระบบบริหารคุณภาพ ISO 9000
  พนักงานทุกคนของหน่วยงานที่เข้าระบบคุณภาพได้รับการทบทวน
  และฝึกอบรมความรู้ในงานอย่างต่อเนื่องสม่ำเสมอ

  3. การฝึกอบรมภายนอก (External Training) บริษัทฯ
  ให้ความสำคัญและส่งเสริมความรู้ในการทำงาน
  โดยการส่งพนักงานไปเข้ารับการอบรมหรือสัมมนาหลักสูตรต่าง ๆ
  กับสถาบันจัดอบรมภายนอกอย่างสม่ำเสมอ เช่น การพัฒนาแนวคิดและประสิทธิภาพนักขายสมัยใหม่
  Countinuous Application Availability for Oracle Microsoft Security
  Road show มาตรฐานการบัญชีปรับปรุงใหม่ ทิศทางการตลาดหนี้ไทย-ปัญหาและอุปสรรค
  เทคนิคการวางระบบและการปรับปรุงระบบบัญชี เป็นต้น

  นอกจากนี้ ยังมีโครงการส่งเสริมคุณภาพชีวิตและพัฒนาประสิทธิภาพในการทำงานให้แก่พนักงาน
  ดังนี้

  1. ด้านจริยธรรมและคุณภาพชีวิต เช่น การปฐมนิเทศพนักงานใหม่
  แนะนำโครงสร้างบริษัทฯและผู้บริหาร ผลิตภัณฑ์ จรรยาบรรณของพนักงาน
  การจัดแข่งขันกีฬาภายใน ตลอดจนกฎระเบียบ ข้อบังคับและสวัสดิการต่าง ๆ ของบริษัทฯ
  รวมทั้งมีโครงการนำพนักงานเข้าร่วมการอบรมการเป็นคนดีของครอบครัวและการเป็นพนักงานที่ดีของบริษัทฯ
  ร่วมกับพนักงานของโรงงานสระบุรี และโครง การอบรม “พุทธธรรมนำชีวิตสำหรับพนักงานใหม่”
  โดยนำพนักงานไปฟังปาฐกถาธรรม
  ปฏิบัติธรรมและบำเพ็ญประโยชน์ร่วมกับพนักงานของโรงงานสระบุรี ณ วัดเขาวง (ถ้ำนารายรณ์)
  จ.สระบุรี และโครงการอบรม “จิตวิทยาการทำงานและจิตสำนึกรักองค์กร” โดยได้เชิญ
  พระมหาสมปอง ตาลปุตโต มาบรรยายธรรม

  2. ด้านประเพณีและวัฒนธรรม เช่น การเป็นเจ้าภาพทอดกฐินประจำปี ณ วัดถ้ำสาริกา
  จ.นครนายก การทำบุญถวายผ้ากฐินและทอดผ้าป่าประจำปี ณ วัดหินลับ จ.สระบุรี

  3. ด้านส่งเสริมการเพิ่มผลผลิต เช่น การจัดอบรมกิจกรรม 5 ส
  กับการปรับปรุงคุณภาพในองค์กร โครงการยกระดับมาตรฐานกิจกรรม 5 ส
  การอบรมความรู้การบำรุงรักษาแบบทวีผลโดยทุกคนมีส่วนร่วม (Total Productive
  Managemnet) เป็นต้น

  4. ด้านส่งเสริมการออมทรัพย์ โดยมีการจัดตั้งสหกรณ์ออมทรัพย์สำหรับพนักงาน

  5. ด้านส่งเสริมและสนับสนุนการศึกษาบุตรของพนักงาน เช่น สวัสดิการทุนสงเคราะห์บุตร
  และทุนเรียนดี

  6. ด้านความคุ้มครองชีวิตพนักงาน บริษัทฯ ได้มีการเพิ่มวงเงินประกันชีวิตให้กับพนักงาน

  7. สวัสดิการผู้ป่วยนอก บริษัทฯ
  ได้จัดให้พนักงานประจำและครอบครัวสามารถเบิกค่ารักษาพยาบาลผู้ป่วย นอกได้เพิ่มขึ้น

ส่วนโรงงานสระบุรี

1. การฝึกอบรมภายใน (In-house Training) แบ่งเป็นหลักสูตรเฉพาะด้าน ดังนี้

1.1 หลักสูตรด้านการบริหารการจัดการทั่วไป เช่น การปฐมนิเทศพนักงานใหม่
การพัฒนาทักษะหัวหน้างาน (Supervisory Skills Development)
การสื่อสารและการประสานงานอย่างมีประสิทธิภาพ (The Effective Communication and
Coordination)

1.2 หลักสูตรด้านระบบคุณภาพ เช่น ความรู้เกี่ยวกับข้อกำหนดมาตรฐาน ISO-9001:2000,
ความรู้เกี่ยวกับการกำหนดมาตรฐาน ISO-14001 และ TIS:18001

1.3 หลักสูตรด้านอาชีวอนามัยและความปลอดภัย เช่น ความปลอดภัยในการทำงาน
การใช้อุปกรณ์กู้ภัย การช่วยเหลือผู้โดยสารที่ติดอยู่ในลิฟต์ การซ่อมบำรุงเพื่อความปลอดภัย
การวิเคราะห์งานเพื่อความปลอดภัย การใช้อุปกรณ์ป้องกันอันตรายส่วนบุคคลอย่างมีประสิทธิภาพ
การดับเพลิงขั้นต้น ฯลฯ

1.4 หลักสูตรด้านเทคนิค เช่น การใช้รถยก Hydraulic อย่างปลอดภัย
การเลือกใช้วาล์วและข้อต่ออย่างปลอดภัย การออกแบบระบบดูดฝุ่นในขบวนการผลิตซีเมนต์
การประเมินค่าความไม่แน่นอนของการวัดในการประกันคุณภาพการวัด
การควบคุมเครื่องมือวัดตามข้อกำหนด ISO 9001:2000 การใช้เครื่องชั่งไฟฟ้า
การต่อสายพานผ้าใบ และ Steel cord เทคโนโลยีการเคลือบผิวด้วยผลิตภัณฑ์
วงจรการทำงานและตรวจสอบระบบไฮดรอลิค Shovel KOMATSU PC 650-5
วงจรการทำงานและตรวจสอบระบบไฮดรอลิค Back Hoe KOMATSU PC 400-5
วงจรและการแก้ไขปัญหาในระบบไฟฟ้าของ Demag H55 การซ่อมบำรุง Solenoid Valve
การแก้ปัญหาต่างๆ ในระบบไฟฟ้าของ Air Compressor XA90 125 175 230 ฯลฯ

  2. การฝึกอบรมความรู้ในงาน (OJT : On the job Training)
  โดยมีการฝึกอบรมความรู้ในการทำงานให้กับพนักงานทุกระดับอย่างต่อเนื่องสม่ำเสมอ

  3. การฝึกอบรมภายนอก (External Training) บริษัทฯ
  ให้ความสำคัญและส่งเสริมความรู้ในการทำงานโดยการส่ง
  พนักงานไปเข้ารับการฝึกอบรม/สัมมนาหลักสูตรต่างๆ
  กับสถาบันจัดการอบรมภายนอกอย่างสม่ำเสมอ

ขณะเดียวกัน บริษัทฯ
ยังมีกิจกรรมที่ส่งเสริมและพัฒนาคุณภาพชีวิตและคุณภาพการทำงานให้แก่พนักงาน
เป็นประจำทุกปีอย่างสม่ำเสมอ ดังนี้

  1. ด้านจริยธรรมและคุณภาพชีวิต เช่น
  อบรมการเป็นคนดีของครอบครัวและการเป็นพนักงานที่ดีของบริษัท การปฐมนิเทศพนักงาน :
  พุทธธรรมนำชีวิตสำหรับพนักงานใหม่ โดยนำพนักงานใหม่ไปอบรมธรรมะ ฟังปาฐกถาธรรม
  ปฏิบัติธรรม และบำเพ็ญประโยชน์ ณ วัดเขาวง (ถ้ำนารายณ์) อ. พระพุทธบาท จ. สระบุรี
  จำนวน 5 รุ่น

  2. ด้านประเพณีและวัฒนธรรม เช่น การทำบุญถวายผ้ากฐินและทอดผ้าป่าประจำปี ณ
  วัดบ้านหินลับ อ. มวกเหล็ก จ. สระบุรี และวัดอื่นๆ ในจังหวัดสระบุรี กว่า 500 วัด

  3. ด้านส่งเสริมการเพิ่มผลผลิต เช่น แนวทางการดำเนินงาน 4 เสาหลัก ของ TPM

  4. ด้านส่งเสริมการใช้เวลาว่างให้เป็นประโยชน์ ได้แก่ สโมสรและชมรมต่างๆ เช่น
  ชมรมพุทธศาสน์และชมรมกีฬาทุกประเภท เช่น ชมรมเปตอง ชมรมฟุตบอล ชมรมกอล์ฟ
  ชมรมตกปลา ฯลฯ

  5. ด้านส่งเสริมการออมทรัพย์ บริษัทฯ ได้จัดให้มีสหกรณ์ออมทรัพย์พนักงาน
  เพื่อช่วยเหลือเกื้อกูลและบรรเทาความเดือดร้อนในด้านการเงิน

  6. ด้านสนับสนุนการศึกษาบุตรพนักงาน บริษัทฯ ได้สนับสนุนสวัสดิการทุนสงเคราะห์บุตร
  เป็นค่าเล่าเรียนของบุตรพนักงาน และทุนเรียนดี

  7. ด้านความคุ้มครองชีวิตพนักงาน บริษัทฯ ได้มีการเพิ่มวงเงินประกันชีวิตให้กับพนักงาน

  8. สวัสดิการผู้ป่วยนอก
  บริษัทฯได้จัดให้พนักงานประจำและครอบครัวสามารถเบิกค่ารักษาพยาบาลผู้ป่วยนอกได้เพิ่มขึ้น

  ความสำเร็จของบริษัทฯในวันนี้เกิดจากแรงสนับสนุนของทุกส่วนงาน
  ตั้งแต่ระดับผู้บริหารและความร่วมมือจากพนักงานทุกระดับชั้น
  นับเป็นความภาคภูมิใจที่สำคัญที่ทำให้บริษัทฯก้าวเดินไปข้างหน้าเพื่อปรับปรุง
  ศักยภาพอย่างไม่หยุดยั้ง